सलमान खान का जादू है और समर्पित फैन्स हैं जो उन्हें परदे पर कुछ करते देखते हुए पसंद करते हैं. सलमान को दांव लगाते देख इस बात का अंदाजा लगता है कि उन्होंने फिल्म के अच्छी-खासी मेहनत की है. लेकिन मजेदार यह कि भाई ने कुश्ती प्रेमियों के लिए कुश्ती सीखने का क्रैश कोर्स भी फिल्म में दिखा दिया है. यह भी समझा दिया है कि उम्र सिर्फ एक संख्या है. इससे ज्यादा कुछ नहीं क्योंकि भाई 30 की उम्र में कुश्ती शुरू करते हैं और एक महीने में स्टेट चैंपियन बन जाते हैं. वाकई ये सलमान ही कर सकते हैं. अनुष्का की ऐक्टिंग भी ठीक है. हरियाणी सुनने में मजेदार लगती है . अली अब्बास जफर ने अच्छे से दिमाग लगाते हुए फिल्म में भाई को अपने हाथ दिखाने के भरपूर मौके दिए हैं और उनके चाहने वालों को सीटियां बजाने के.